মহেশ ভূপতি

মহেশ ভূপতি (হিন্দি: महेश भूपति; জন্ম: ৭ জুন, ১৯৭৪) ভারতের পেশাদার টেনিস খেলোয়াড় হিসেবে পরিচিত। বৈশ্বিকভাবে সেরা দ্বৈত খেলোয়াড়রূপে গণ্য হয়ে আছেন। ইতিমধ্যে তিনি ১১বার গ্র্যান্ড স্ল্যাম শিরোপা জয় করেছেন। প্রথম ভারতীয় টেনিস খেলোয়াড়, যিনি ১৯৯৭ সালে রিকা হিরাকিকে সাথে নিয়ে কোন গ্র্যান্ড স্ল্যাম প্রতিযোগিতা জয় করেন। তার পুরো নাম মহেশ শ্রীনিবাস ভূপতি। ২০০৬ সালে অস্ট্রেলিয়ান ওপেনের মিশ্র দ্বৈতে জয়লাভের মধ্য দিয়ে আট জন টেনিস খেলোয়াড়ের অভিজাত বিভাগে প্রবেশ করেন যিনি খেলোয়াড়ী জীবনে মিশ্র দ্বৈতে গ্র্যান্ড স্ল্যাম অর্জন করেছেন। মহেশ ভূপতি এশিয়ান গেমসের পাশাপাশি অনেকবার ডেভিস কাপে অংশগ্রহণ করেন। ভারতের পক্ষ হয়ে তিনি ১৯৯৫ থেকে ২০০৬ সাল পর্যন্ত মোট ৪৬টি খেলায় প্রতিদ্বন্দ্বিতা করেন। তন্মধ্যে ২৮ জয় এবং ১৮ পরাজয়। তার ২৮ জয়ের মধ্যে ২০টি জয় এসেছে দ্বৈত খেলায়। ২০০৬ সালে দোহায় অনুষ্ঠিত এশিয়ান গেমসে লিয়েন্ডার পেজকে সাথে নিয়ে টেনিসের দ্বৈত প্রতিযোগিতায় শিরোপা জয় করেন। ভূপতি এক খ্রিস্টান পরিবারে জন্মগ্রহণ করেন। তার মাতৃভাষা হচ্ছে তেলুগু। মার্কিন যুক্তরাষ্ট্রের ইউনিভার্সিটি অব মিসিসিপিতে পড়াশোনা করেন। প্রখ্যাত মডেল শ্বেতা জৈশঙ্করকে বিয়ে করেন। কিন্তু সাত বছর পর তাদের মধ্যে ছাড়াছাড়ি হয়ে যায়। পরবর্তীতে ২০০০ সালের মিস ইউনিভার্স লারা দত্তকে ১৬ ফেব্রুয়ারি, ২০১১ সালে মুম্বাইয়ের বান্দ্রায় বিয়ে করেন। এরপর খ্রিস্টান নিয়ম-নীতি অনুসারে ২০ ফেব্রুয়ারি, ২০১১ সালে গোয়ার সানসেট পয়েন্টে বিবাহ-পর্ব অনুষ্ঠিত হয়। ১ আগস্ট, ২০১১ সালে লারা দত্ত তার অন্তঃসত্ত্বার সংবাদ প্রকাশ করেন। ২০ জানুয়ারি, ২০১২ সালে সায়রা নাম্নী এক কন্যা সন্তান প্রসব করেন লারা দত্ত। ২০১০ সালে ভূপতি দম্পতি একটি চলচ্চিত্র নির্মাণকারী সংস্থা বিগ ডেডি প্রোডাকশন্স খোলেন। মহেশ ভূপতি ভারতে টেনিসের বিকাশ ও সুযোগ-সুবিধা উন্নয়নে তার প্রতিষ্ঠান গ্লোবোস্পোর্টের মাধ্যমে কাজ করে যাচ্ছেন। সেখানে তিনি প্রধান ব্যক্তি হিসেবে ক্রীড়া উন্নয়ন ও পরিচালনার জন্য ভারতের অন্যতম টেনিস প্রতিভা সানিয়া মির্জাসহ অনেক ক্রীড়াব্যক্তিত্বকে সম্পৃক্ত করেছেন। ২০০১ সালে ভারতের সর্বোচ্চ বেসামরিক সম্মাননা পদ্মশ্রী পুরস্কার লাভ করেন। এছাড়াও উল্লেখযোগ্য ব্যক্তিত্ব হিসেবে ২৬ নভেম্বর, ২০০৭ সালে স্পোর্টস পিপল ফর চ্যাঞ্জ কর্মবীর পুরস্কার লাভ করেন ভূপতি। Hiraki was the first Japanese woman to win a Grand Slam tournament, while Bhupathi was the first Indian of any kind to win a Grand Slam in mixed doubles. Sinh, Gauri (২ সেপ্টেম্বর ২০০২)। "Shvetha & Mahesh? Why knot!"। The Times Of India।  "Mahesh Bhupathi, wife Shwetha go separate ways"। Reuters। ৯ অক্টোবর ২০০৯। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৯।  "সংরক্ষণাগারভুক্ত অনুলিপি"। ১২ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৮ মে ২০১২।  "সংরক্ষণাগারভুক্ত অনুলিপি"। ৩ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ৮ মে ২০১২।  "Mahesh Bhupathi-Lara Dutta exchange wedding vows"। English.samaylive.com। ১৯ ফেব্রুয়ারি ২০১১। ১৫ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৪ জুন ২০১১।  "Mahesh Bhupathi and Lara Dutta exchange wedding vows"। The Times Of India। ২০ ফেব্রুয়ারি ২০১১।  TNN (১ আগস্ট ২০১১)। "Lara Dutta is pregnant!"। Times of India। সংগ্রহের তারিখ ২০১১-০৮-০১।  Ganguly, Prithwish (২১ ডিসেম্বর ২০১০)। "Lara, Mahesh start working together"। Times of India। ২৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১২।  Sania Mirza signs up with Globosport – Times of India article dtd 14 May 2003 http://timesofindia.indiatimes.com/articleshow/46367823.cms মহেশ ভূপতি, অ্যাসোসিয়েশন অব টেনিস প্রফেশনালস-এ Mahesh Bhupathi Fan Site Davis Cup Player page Shvetha-Mahesh-Why-knot